ପରିବେଶ ଓ ଜଙ୍ଗଲ ମନ୍ତ୍ରଣାଳୟ
ସିଓପି ୨୭ରେ କ୍ଷୁଦ୍ର ଦ୍ୱୀପାଞ୍ଚଳ ବିକାଶଶୀଳ ରାଷ୍ଟ୍ର ରେ ଦୀର୍ଘସ୍ଥାୟୀ ଭିତ୍ତିଭୂମି ଢାଞ୍ଚାକୁ ତ୍ୱରାନ୍ୱିତ କରିବା ଉପରେ ଆୟୋଜିତ ଅଧିବେଶନରେ ଅଂଶଗ୍ରହଣ କଲେ କେନ୍ଦ୍ର ପରିବେଶ, ଜଙ୍ଗଲ ଏବଂ ଜଳବାୟୁ ପରିବର୍ତ୍ତନ ମନ୍ତ୍ରୀ
ମୁଖ୍ୟାଂଶ
- ଦୀର୍ଘସ୍ଥାୟୀ ଦ୍ୱୀପାଞ୍ଚଳ ରାଷ୍ଟ୍ର ଗୁଡ଼ିକ ପାଇଁ ଭିତ୍ତିଭୂମି ଢାଞ୍ଚା ର ଦୃଷ୍ଟିକୋଣ / ଭିଜନ୍ ହେଲା ଉପସ୍ଥାପିତ
- ଆଇଆରଆଇଏସ୍ ଅଧୀନରେ ଥିବା ପ୍ରକଳ୍ପ ଗୁଡିକର କାର୍ଯ୍ୟାରମ୍ଭ  ପାଇଁ ପ୍ରଥମ ‘ପ୍ରସ୍ତାବ ପାଇଁ ଆହ୍ୱାନଘୋଷଣା କରା ଯାଇଥିଲା
- ଆଇଆରଆଇଏସ୍ ଭାରତର ‘ଲାଇଫ୍’ ଇନିସିଏଟିଭ୍ ଦର୍ଶନକୁ ସନ୍ନିବେଶିତ କରିଥାଏ
ସିଓପି ୨୭ ସମ୍ମିଳନୀ ଅବସରରେ ୟୁଏନ୍ଏଫ୍ସିସିସି ପାଭିଲିୟନରେ କ୍ଷୁଦ୍ର ଦ୍ୱୀପାଞ୍ଚଳ ବିକାଶଶୀଳ ରାଷ୍ଟ୍ର ରେ ଦୀର୍ଘସ୍ଥାୟୀ ଭିତ୍ତିଭୂମି ଢାଞ୍ଚାକୁ ତ୍ୱରାନ୍ୱିତ କରିବା ଉପରେ ଏକ ଅଧିବେଶନ ଅନୁଷ୍ଠିତ ହୋଇଥିଲା । ଭାରତ ସରକାରଙ୍କ କେନ୍ଦ୍ର ପରିବେଶ ଜଙ୍ଗଲ ଏବଂ ଜଳବାୟୁ ପରିବର୍ତ୍ତନ ମନ୍ତ୍ରୀ, ଶ୍ରୀ ଭୂପିନ୍ଦର ଯାଦବ, ମରିସସ୍ ସରକାରଙ୍କର ପରିବେଶ, କଠିନ ବର୍ଜ୍ୟବସ୍ତୁ ଏବଂ ଜଳବାୟୁ ପରିବର୍ତ୍ତନ ମନ୍ତ୍ରୀ ଶ୍ରୀ କବିଦାସ ରମାନୋ, ଜାମାଇକା ସରକାରଙ୍କ ଆର୍ଥିକ ଅଭିବୃଦ୍ଧି ଏବଂ କର୍ମନିଯୁକ୍ତି ସୃଷ୍ଟି ମନ୍ତ୍ରଣାଳୟର ସିନେଟର ମେଥ୍ୟୁ ସମୁଦା ଏବଂ ଏଓଏସ୍ଆଇଏସ୍ ଏବଂ ଫିଜିର ପ୍ରତିନିଧିମାନେ ଏହି ଅଧିବେଶନରେ ଅଂଶ ଗ୍ରହଣ କରିଥିଲେ ।
ଏହି ଅଧିବେଶନର କାର୍ଯ୍ୟସୂଚୀ ଥିଲା ଆଇଆରଆଇଏସ୍ ଦୃଷ୍ଟିକୋଣକୁ ଉପସ୍ଥାପନ କରିବା ଏବଂ ପ୍ରଥମ ‘ପ୍ରସ୍ତାବ ପାଇଁ ଆହ୍ୱାନ' ସମ୍ପର୍କରେ ଘୋଷଣା କରିବା । ଏହି ଅଧିବେଶନରେ ଆଇଆରଆଇଏସ୍ ଦୃଷ୍ଟିକୋଣ ୨୦୨୨ - ୨୦୩୦ ଉପରେ ଧ୍ୟାନ କେନ୍ଦ୍ରିତ ହୋଇଥିଲା ଏବଂ ମୁଖ୍ୟ ସକ୍ଷମ କାରକ ଗୁଡିକ ଉପରେ ଆଲୋକପାତ କରାଯାଇଥିଲା, ଯାହାକି ପ୍ରଥମ ‘ପ୍ରସ୍ତାବ ପାଇଁ ଆହ୍ୱାନ' ଅଧୀନରେ ଆଇଆରଆଇଏସ୍ ପ୍ରକଳ୍ପ ଗୁଡିକର କାର୍ଯ୍ୟାନ୍ୱୟନର ସୁବିଧା ପ୍ରଦାନ କରିବ । ଆଇଆରଆଇଏସ୍ ପ୍ରଥମ ପଦକ୍ଷେପ ହେବ, ଯାହା ଗତ ସପ୍ତାହରେ ସିଓପି ୨୭ ରେ ବିପର୍ଯ୍ୟୟ ପ୍ରଶମନ ଭିତ୍ତିଭୂମି  ଦ୍ୱାରା ଆରମ୍ଭ ହୋଇଥିବା ଭିତ୍ତିଭୂମି ଦୀର୍ଘସ୍ଥାୟିତ୍ବ ତ୍ୱରାନ୍ୱିତକରଣ ପାଣ୍ଠି  ମାଧ୍ୟମରେ ଆରମ୍ଭ ହେବ ।
ନିଜର ବକ୍ତବ୍ୟରେ ଶ୍ରୀ ଭୂପିନ୍ଦର ଯାଦବ କହିଥିଲେ ଯେ, "ବିଶ୍ୱବାସୀଙ୍କ ନିକଟରେ ‘ସହନଶୀଳ ଦ୍ୱୀପାଞ୍ଚଳ ରାଷ୍ଟ୍ର ଗୁଡ଼ିକଙ୍କ ପାଇଁ ଭିତ୍ତିଭୂମି’ ର ଦର୍ଶନକୁ ଉପସ୍ଥାପନ କରିବା ଏବଂ ଆଇଆରଆଇଏସ୍ ଅଧୀନରେ ପ୍ରକଳ୍ପ ଗୁଡିକ ଆରମ୍ଭ ପାଇଁ ପ୍ରଥମ ‘ପ୍ରସ୍ତାବ ପାଇଁ ଆହ୍ୱାନ' ଘୋଷଣା କରିବା ନିମନ୍ତେ ଆପଣ ମାନଙ୍କ ସମସ୍ତଙ୍କ ସହିତ ଯୋଡି ହୋଇ ରହିବା ଯୋଗୁଁ ମୁଁ ଆନନ୍ଦ ଅନୁଭବ କରୁଛି ।
ସେ ଆହୁରି କହିଥିଲେ ଯେ, ‘‘ଆପଣମାନେ ସମସ୍ତେ ଜାଣନ୍ତି ଯେ, ଆଇଆରଆଇଏସ୍ ହେଉଛି ଏକ ପ୍ରମୁଖ ରଣନୀତିକ ପଦକ୍ଷେପ ଯାହାକି ଏସ୍ଆଇଡିଏସ୍ ନିମନ୍ତେ ନମନୀୟତା ଏବଂ ଜଳବାୟୁ ଅନୁକୂଳନ ସମାଧାନ ପାଇବା ତଥା ବିତରଣ କରିବା ପାଇଁ ଏକ ଉପକରଣ ଭାବରେ ଡିଜାଇନ୍ କରାଯାଇଛି । ଏସବୁ ଦ୍ବୀପ ରାଷ୍ଟ୍ର ସବୁଠୁ ବିପଦ ପ୍ରବଣ ତଥା ଦୁର୍ବଳ ଦେଶ ମାନଙ୍କ ମଧ୍ୟରେ ଅଛନ୍ତି ।
ସହ - ନିର୍ମାଣ ଏବଂ ପରିପକ୍ୱତାର ପ୍ରମୁଖ ମାର୍ଗଦର୍ଶିକା ଉପରେ ଆଧାରିତ, ଆଇଆରଆଇଏସ୍କୁ ଭାରତ, ବ୍ରିଟେନ, ଅଷ୍ଟ୍ରେଲିଆ, ଜାମାଇକା, ମରିସସ୍ ଏବଂ ଫିଜି ଦ୍ୱାରା ସିଓପି ୨୬ ରେ ବିଶ୍ୱ ନେତୃବୃନ୍ଦ ସମ୍ମିଳନୀ  ରେ ଆରମ୍ଭ କରା ଯାଇଥିଲା । ଏହା ସିଆଇଡିଏସ୍ର ସ୍ଥିର ସମାଧାନ ଉପରେ କ୍ରସ୍ ଲର୍ଣ୍ଣିଂ, ଭାଗିଦାରୀତା ଏବଂ ସହଯୋଗର ସୁବିଧା ପାଇଁ ଏକ ମିଳିତ ମଞ୍ଚ ।
ଭାଇ ଓ ଭଉଣୀମାନେ
ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀଙ୍କ ନେତୃତ୍ୱରେ ଭାରତ ସରକାର ଏକ ପରିବର୍ତ୍ତନଶୀଳ ଜଳବାୟୁ ବ୍ୟବସ୍ଥାରେ ସିଆଇଡିଏସ୍ର ସ୍ୱାର୍ଥ ରକ୍ଷା କରିବାକୁ ଦୃଢ଼ ଭାବରେ ପ୍ରତିବଦ୍ଧ ଅଟନ୍ତି ।
ଆଜି , ଆମେ ଜାଣିଛେ ଯେ ଅନ୍ୟ ସମସ୍ତ ପରିବେଶିଗତ ସମସ୍ୟା ମଧ୍ୟରେ ଜଳବାୟୁ ପରିବର୍ତ୍ତନ ହେଉଛି ସର୍ବାଧିକ ଗୁରୁତ୍ୱପୂର୍ଣ୍ଣ ଆହ୍ୱାନ । ସଞ୍ଚୟୀ ନିର୍ଗମନ ଉପରେ ନିୟନ୍ତ୍ରଣ ବିନା, ଅନ୍ୟ ପରିବେଶ ଆହ୍ୱାନ ଗୁଡିକ ସହିତ ସଫଳତା, ଯଦିଓ ସେଗୁଡିକ ହାସଲ କରା ଯାଇପାରେ , ତଥାପି ତାହା ସ୍ଥାୟୀ ମୂଲ୍ୟ ବହନ କରିବ ନାହିଁ ।
ଜଳବାୟୁ ପରିବର୍ତ୍ତନ ଉପରେ ଉଭୟ ଘରୋଇ ସ୍ତରରେ କାର୍ଯ୍ୟ କରିବା ନିମନ୍ତେ ଏବଂ ବହୁପକ୍ଷୀୟ ସହଯୋଗ ପାଇଁ ଭାରତ ପ୍ରତିବଦ୍ଧ ଅଟେ । ପୃଥିବୀର ସୁରକ୍ଷା ପାଇଁ ଆହ୍ୱାନରେ ଆମେ ସମସ୍ତ ବିଶ୍ୱ ସ୍ତରୀୟ ପରିବେଶ ସମସ୍ୟା ଗୁଡିକ ସହିତ ଲଢ଼େଇ ଜାରି ରଖିବୁ । କିନ୍ତୁ ବିଶ୍ୱ ତାପନ  ଆମକୁ ଚେତାବନୀ ଦେଇଛି ଯେ, କାହାରିକୁ ପଛରେ ଛାଡ଼ିନଦେଇ ସମାନତା ଏବଂ ଆନ୍ତର୍ଜାତିକ ସହଯୋଗ ମାଧ୍ୟମରେ ସଫଳତା ମିଳିପାରିବ । ଯେଉଁଠାରେ ସେହି ସର୍ବାଧିକ ଭାଗ୍ୟବାନ ଲୋକମାନେ ନିଶ୍ଚିତ ରୂପେ ନେତୃତ୍ୱ ନେବା ଜରୁରି । କୌଣସି ରାଷ୍ଟ୍ର ଏକୁଟିଆ ଏହି ଯାତ୍ରା କରି ପାରିବ ନାହିଁ । ସଠିକ୍ ବୁଝାମଣା, ସଠିକ୍ ବିଚାର ଏବଂ ସହଯୋଗିତା ମୂଳକ କାର୍ଯ୍ୟ - ଏଗୁଡିକ ପରବର୍ତ୍ତୀ ନିର୍ଣ୍ଣାୟକ ଅର୍ଦ୍ଧ ଶତାବ୍ଦୀ ପାଇଁ ଆମର ପଥ ସ୍ଥିର କରିବା ଆବଶ୍ୟକ ।
ବନ୍ଧୁଗଣ,
ଆଇପିସିସିର ଏଆର୍ ୬ ରିପୋର୍ଟ ଗୁଡିକ ଆମକୁ ସ୍ପଷ୍ଟ ଭାବରେ ଏହା ସୂଚିତ କରୁଛି ଯେ, ଉତ୍ତାପ ବୃଦ୍ଧି ପାଇଁ ଅଙ୍ଗାରକାମ୍ଳ ଦାୟୀ । ଆଇପିସିସି ରିପୋର୍ଟ ଏବଂ ଅନ୍ୟାନ୍ୟ ସର୍ବୋତ୍ତମ ଉପଲବ୍ଧ ବିଜ୍ଞାନ ମଧ୍ୟ ଏହା ଦର୍ଶାଏ ଯେ, ଜଳବାୟୁ ପରିବର୍ତ୍ତନ ପ୍ରତି ଅତ୍ୟଧିକ ସମ୍ବେଦନଶୀଳ ଥିବା ଦେଶମାନଙ୍କ ମଧ୍ୟରେ ଭାରତ ଅନ୍ତର୍ଭୁକ୍ତ । ଏହି କାରଣରୁ ଦ୍ୱୀପପୁଞ୍ଜ ଦେଶ ଏବଂ ଅନ୍ୟ ଦେଶମାନଙ୍କର ସ୍ଥିତି ପ୍ରତି ଆମେ ଅତ୍ୟନ୍ତ ସହାନୁଭୂତିଶୀଳ। ଭାରତ, ୭୫୦୦ କିଲୋମିଟରରୁ ଅଧିକ ବେଳାଭୂମି ଏବଂ ଏହାର ଆଖପାଖ ସମୁଦ୍ରରେ ୧୦୦୦ରୁ ଅଧିକ ଦ୍ୱୀପପୁଞ୍ଜ ରହିଛି । ଜୀବନ ଓ ଜୀବିକା ପାଇଁ ବହୁ ଲୋକସମୁଦ୍ର ଉପରେ ନିର୍ଭରଶୀଳ । ତଟୀୟ ଇଲାକାରେ ବାସ କରୁଥିବା ଏକ ବିପୁଳ ଜନସଂଖ୍ୟା ସମେତ ଭାରତ ମଧ୍ୟ ପରିବେଶ ଦୃଷ୍ଟିକୋଣରୁ ବିଶ୍ୱ ସ୍ତରରେ ଏକ ଅତ୍ୟନ୍ତ ଅସୁରକ୍ଷିତ ଦେଶ । କେବଳ ଏକ ଉଦାହରଣ ଦେବାକୁ ଯାଇ କୁହା ଯାଇପାରେ ଯେ ୧୯୯୫ - ୨୦୨୦ ମଧ୍ୟରେ ଭାରତ ୧୦୫୮ଟି ଜଳବାୟୁ ବିପର୍ଯ୍ୟୟର ସାମ୍ନା କରିଛି । ମୁଣ୍ଡପିଛା ନିର୍ଗମନକୁ ବିଚାରକୁ ନେଇ ତୁଳନା ପାଇଁ ଭାରତର ନିର୍ଗମନ ଆଜି ମଧ୍ୟ ବିଶ୍ୱର ହାରାହାରି ଏକ ତୃତୀୟାଂଶ ଅଟେ । ଯଦି ସମଗ୍ର ବିଶ୍ୱ ଭାରତ ପରି ମୁଣ୍ଡପିଛା ସ୍ତରରେ ନିର୍ଗମନ କରେ ତା’ହେଲେ ଉପଲବ୍ଧ ସର୍ବୋତ୍ତମ ବିଜ୍ଞାନ ଏହା ସୂଚିତ କରିଥାଏ ଯେ କୌଣସି ଜଳବାୟୁ ସଙ୍କଟ ହେବ ନାହିଁ ।
ମୁଁ ନିଶ୍ଚିତ ଯେ, ଆଜିର ବୈଠକ ଆଇଆରଆଇଏସ୍ ପ୍ରକଳ୍ପ ଗୁଡିକୁ କାର୍ଯ୍ୟକାରୀ କରିବାର ଦୀର୍ଘମିଆଦୀ ଦୃଷ୍ଟିକୋଣ ଉପରେ ଧ୍ୟାନ କେନ୍ଦ୍ରିତ କରିବ । ଏଠାରେ ସ୍ଥିର ହୋଇଥିବା ଦୃଷ୍ଟିକୋଣ ଏସ୍ଆଇଡିଏସ୍ ପାଇଁ ଉତ୍ସ ଏବଂ କ୍ଷମତାକୁ ଏକତ୍ର କରି ସେମାନଙ୍କର ସବୁଠାରୁ ଗୁରୁତ୍ୱପୂର୍ଣ୍ଣ ଭିତ୍ତିଭୂମି ଆହ୍ୱାନର ସମାଧାନ କରିବା ପାଇଁ ଏକ ସୁଯୋଗ ପ୍ରଦାନ କରିବାରେ ସାହାଯ୍ୟ କରିବ ।
ଭାଇ ଓ ଭଉଣୀମାନେ
ଆଇଆରଆଇଏସ୍ ମାଧ୍ୟମରେ ଭାରତ ବସୁଧୈବ କୁଟୁମ୍ବକମ୍ ବା ବିଶ୍ୱ ଏକ ପରିବାର - ଦର୍ଶନକୁ କାର୍ଯ୍ୟକାରୀ କରୁଛି । ସମସ୍ତଙ୍କ ପାଇଁ ଏକ ଉନ୍ନତ ତଥା ନିରାପଦ ଗ୍ରହ ସୃଷ୍ଟି କରିବା ନିମନ୍ତେ ସହଭାଗୀ ମାନଙ୍କ ସହ ଜଳବାୟୁ ପରିବର୍ତ୍ତନ ରୂପକ ସମସ୍ୟାର ସମାଧାନ କରିବାକୁ ପ୍ରତିବଦ୍ଧତା ପ୍ରଦର୍ଶନ କରୁଛି ।
ପରିଶେଷରେ, ଆଇଆର୍ଆଇଏସ୍ର ମୂଳ କଥାକୁ ପ୍ରଭାବଶାଳୀ ଢଙ୍ଗରେ ବ୍ୟକ୍ତ କରିଥିବା ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀଙ୍କ ବକ୍ତବ୍ୟକୁ ଉଦ୍ଧାର କରି ମୁଁ ନିଜର ବକ୍ତବ୍ୟ ଶେଷ କରିବାକୁ ଚାହେଁ ।
ସେ ଯାହା କହିଛନ୍ତି, ମୁଁ ସେଥିରୁ କିଛି କହୁଛି -
"ସିଡିଆର୍ଆଇ କିମ୍ବା ଆଇଆର୍ଆଇଏସ୍ କେବଳ ଭିତ୍ତିଭୂମି ଢାଞ୍ଚାର ବିଷୟ ନୁହେଁ, ଏହା ମାନବ କଲ୍ୟାଣର ସବୁଠାରୁ ସମ୍ବେଦନଶୀଳ ଦାୟିତ୍ୱର ଏକ ଅଂଶ ଅଟେ । ଏହା ମାନବ ଜାତି ପ୍ରତି ଆମ ସମସ୍ତଙ୍କର ସାମୂହିକ ଦାୟିତ୍ୱ ଅଟେ । ଏହା, ଏକ ପ୍ରକାର ଦେଖିବାକୁ ଗଲେ, ଆମର ପାପ ପାଇଁ ଏକ ସାଧାରଣ ପ୍ରାୟଶ୍ଚିତ ଅଟେ ।’
ସିଡିଆର୍ଆଇ ଏବଂ ଆଇଆର୍ଆଇଏସ୍ ବିଷୟରେ
ନ୍ୟୁୟର୍କରେ ସେପ୍ଟେମ୍ବର ୨୦୧୯ ରେ ମାନନୀୟ ପ୍ରଧାନମନ୍ତ୍ରୀଙ୍କ ଦ୍ୱାରା ବିପର୍ଯ୍ୟୟ ସହନଶୀଳ ଭିତ୍ତିଭୂମି  ନିମନ୍ତେ ମେଣ୍ଟ ଆରମ୍ଭ କରା ଯାଇଥିଲା । ସ୍ଥାୟୀ ବିକାଶକୁ ସମର୍ଥନ କରି ଜଳବାୟୁ ଏବଂ ବିପର୍ଯ୍ୟୟ ବିପଦକୁ ନୂତନ ତଥା ବିଦ୍ୟମାନ ଭିତ୍ତିଭୂମି ପ୍ରଣାଳୀର ସହନଶୀଳତାକୁ ପ୍ରୋତ୍ସାହିତ କରିବା ଏହାର ଲକ୍ଷ୍ୟ ରହିଛି । ମୌଳିକ ସେବା ଗୁଡିକରେ ସର୍ବଭାରତୀୟ ପ୍ରବେଶକୁ ବ୍ୟାପକ କରିବା, ସମୃଦ୍ଧି ଏବଂ ସଠିକ୍ କାର୍ଯ୍ୟକୁ ସକ୍ଷମ କରିବା ପାଇଁ ସ୍ଥାୟୀ ବିକାଶ ଲକ୍ଷ୍ୟ ଗୁଡିକର ଆବଶ୍ୟକତା ପ୍ରତି ପ୍ରତିକ୍ରିୟା ପ୍ରକାଶ କରିବାକୁ ସିଡିଆର୍ଆଇ ନମନୀୟ ଭିତ୍ତିଭୂମିର ଦ୍ରୁତ ବିକାଶକୁ ପ୍ରୋତ୍ସାହିତ କରେ ।
ଭାରତ ସରକାର ଏହାର ଡିଜାଇନ୍ ପର୍ଯ୍ୟାୟ ପରେ ଆଇଆର୍ଆଇଏସ୍ର ସୃଷ୍ଟି ଏବଂ କାର୍ଯ୍ୟକାରିତା କ୍ଷେତ୍ରରେ ମେଣ୍ଟକୁ ସମର୍ଥନ କରିଛନ୍ତି ।
ଆଇଆର୍ଆଇଏସ୍ ମାଧ୍ୟମରେ, ଭାରତ ସରକାର ଲକ୍ଷ୍ୟ ରଖିଛନ୍ତି ଯେ, ସାରା ବିଶ୍ୱରେ ଏସ୍ଆଇଡିଏସ୍କୁ ବିପର୍ଯ୍ୟୟ ଏବଂ ଜଳବାୟୁ ବିପଦକୁ ସମାଧାନ କରିବାରେ ନିଜର ନୂତନ ତଥା ବିଦ୍ୟମାନ ଭିତ୍ତିଭୂମିକୁ ସ୍ଥାୟୀ କରିବାରେ ସହାୟତା ପ୍ରଦାନ କରିବେ ।
ଆଇଆର୍ଆଇଏସ୍ ବିଷୟରେ ଅଧିକ ସୂଚନା ପାଇଁ ଏଠାରେ କ୍ଲିକ୍ କରନ୍ତୁ ।